
BUDGETMÆSSIG VURDERING
til Udvalget om Industri, Forskning og Energi om forslag til Europa-Parlamentets og Rådets forordning om oprettelse af Horisont Europa, rammeprogrammet for forskning og innovation, for perioden 2028-2034, om reglerne for deltagelse og formidling og om ophævelse af forordning (EU) 2021/695
(COM (2025)0543 – C10‑0164/2025 – 2025/0543(COD))
<Intro>Budgetudvalget har i henhold til forretningsordenens artikel 58 foretaget en vurdering af forslaget og har konkluderet følgende:</Intro>
Budgetudvalget,
A.	der henviser til, at Draghirapporten udpeger forskning og innovation som en af de vigtigste drivkræfter bag produktivitet og menneskers trivsel, idet forskning og innovation kan skabe positive eksterne virkninger og støtte EU's strategiske autonomi og sociale model; der henviser til, at betænkningen støtter udformningen af et enklere program med fokus på udvalgte prioriteter og et øget budget på 200 mia. EUR; 
B. 	der henviser til, at midtvejsevalueringen af Horisont Europa[footnoteRef:1] bekræfter dets høje europæiske merværdi, relevans og effektivitet; der henviser til, at evalueringen fremhæver, at der ganske vist har været en stigning i den gennemsnitlige succesrate fra 12 % i Horisont 2020 til 16,4 % i Horisont Europa, men at kun 30 % af forslagene af høj kvalitet kunne finansieres, og at der ville have været behov for yderligere 81,8 mia. EUR for at finansiere dem alle; [1:  SWD(2025)0110 "Interim Evaluation of the Horizon Europe Framework Programme for Research and Innovation (2021 - 2024)"] 

C. 	der henviser til, at vigtigheden af at afsætte 3 % af BNP til FoU inden 2030 gentages i Budapesterklæringen; der henviser til, at kun nogle få medlemsstater har nået dette mål i de 26 år, der er gået siden Barcelonaerklæringen; der henviser til, at Horisont Europa-rammeprogrammet kan støtte opfyldelsen af et sådant mål og mobilisere yderligere midler fra offentlige og private enheder; 
D. 	der henviser til, at det i Lettarapporten foreslås at indføre en ny "5. frihed til at fremme forskning, innovation og uddannelse i det indre marked";
[bookmark: _Hlk224037259]1.	mener, at programmets finansieringsramme bør øges fra 154 mia. EUR til [tal fra den foreløbige rapport i løbende priser og 2025-priser] for at give EU's økonomi den nødvendige saltvandsindsprøjtning til innovation i nøglesektorer med henblik på at sikre tilstrækkelige finansieringsniveauer for alle prioriteter og programmålsætninger og samtidig støtte målsætningen om at afsætte 3 % af BNP til FoU-udgifter senest i 2030;
2.	mener, at der skal være tilstrækkelige menneskelige ressourcer til rådighed fra starten og i hele programmeringsperioden for den næste FFR for at sikre en effektiv gennemførelse af Horisont Europa-programmet;
3.	påpeger, at opdelingen af budgettet i artikel 6 kun omfatter syv vejledende beløb på budgetpostniveau sammenlignet med 15 i perioden 2021-2027; udtrykker bekymring over manglen på et forudsigeligt budget for mange foranstaltninger – navnlig inden for søjle I og III – hvor støttemodtagerne mangler en klar finansieringsramme; bemærker, at dette vil give Kommissionen et stort spillerum til at ændre og træffe afgørelse om udgiftsprioriteter under gennemførelsen uden nogen merværdi for de forskere, innovatorer og SMV'er, der drager fordel af programmet; anbefaler, at der fastsættes vejledende underbevillinger i basisretsakten for at øge forudsigeligheden, gennemsigtigheden og ansvarligheden;
4.	anerkender, at fleksibilitet er et vigtigt element i Kommissionens forslag til FFR-strukturen for 2028-2034; minder imidlertid om, at det er nødvendigt at sikre forudsigelige og tilstrækkelige årlige ressourcer til Horisont Europa-programmet i betragtning af forsknings- og innovationsprojekternes langsigtede karakter; mener, at en vejledende budgetbevilling for hver budgetpost i programmet vil sikre forudsigelighed for de endelige støttemodtagere, uden at budgetmyndigheden fratages sine beføjelser; 
5.	beklager manglen på en tilstrækkeligt detaljeret vejledende budgetkontoplan som foreslået i oversigten over finansielle og digitale virkninger, som kun omfatter fem budgetposter sammenlignet med 44 i perioden 2021-2027; mener, at dette vil hæmme tilsynet, forudsigeligheden og budgetmyndighedens evne til præcist at styre de politiske prioriteter i den årlige budgetprocedure; udtrykker bekymring over, at den alt for aggregerede budgetstruktur markant vil lette overførsler, der ikke er underlagt budgetmyndighedens afgørelse;
6.	insisterer på, at en tilstrækkelig detaljeret og forsvarlig lovgivning med et passende forvaltningsniveau er en forudsætning for en korrekt budgetmæssig beslutningstagning og tilstrækkelig parlamentarisk kontrol under budgetgennemførelsen; mener, at en dårligt konstrueret "styringsmekanisme" ikke kan kompensere for et tab af Parlamentets lovgivningsmæssige eller budgetmæssige beføjelser;
7.	minder om, at forslaget omfatter muligheden for at anvende en budgetgaranti; understreger, at de budgetmæssige virkninger af lånoptagelses- og långivningstransaktioner under Horisont Europa-rammeprogrammet skal afdækkes klart, præsenteres på en gennemsigtig måde og overvåges nøje i hele FFR-perioden; insisterer på, at alle beslutninger vedrørende sådanne transaktioner fuldt ud skal respektere fælleslovgivernes og budgetmyndighedens beføjelser; 
8.	fremhæver, at Scaleup Europe-fonden tjener målene om at fremme europæiske teknologivirksomheder, der leverer langsigtet strategisk værdi for EU, i overensstemmelse med målene i Draghirapporten; minder om, at denne fond er et unikt instrument, der samler EU-budgettet og private investorer, således at virksomheder kan få adgang til betydelig kapital i vækst- og opskaleringsfasen; opfordrer kraftigt til, at Scaleup Europe-fonden fortsætter sit arbejde i Det Europæiske Innovationsråd i den næste FFR;
9.	understreger, at Scaleup Europe-fondens vellykkede resultater er afgørende for fortsat at foretage opskaleringsinvesteringer efter 2027;
10.	understreger, at anvendelsen af eksterne formålsbestemte indtægter inden for rammerne af Horisont Europa-rammeprogrammet skal være fuldt ud gennemsigtig og underlagt effektiv parlamentarisk kontrol; noterer sig i den forbindelse bestemmelserne om finansielle bidrag fra eventuelle deltagende tredjelande og andre donorer; fremhæver, at det kompetente udvalg, hvis det overvejer at ændre bestemmelserne vedrørende eksterne formålsbestemte indtægter, bør gennemføre dette i samarbejde med Budgetudvalget og de øvrige udvalg, således at der kan anlægges en konsekvent tilgang;
11.	minder om forslaget til forordning om fastsættelse af en udgiftssporings- og præstationsramme for budgettet samt andre horisontale regler for EU-programmer og aktiviteter ("præstationsforordningen"), hvorved der skal indføres en samlet ensartet liste over resultatindikatorer og overvågnings- og evalueringsbestemmelser, hvoraf nogle er relevante for Horisont Europa-rammeprogrammet; minder om, at anvendelsen af horisontale principper bør, hvor det er muligt og hensigtsmæssigt, være i overensstemmelse med sektorspecifikke regler som fastsat i omarbejdningen af finansforordningen for at sikre, at de anvendes på en måde, der tager behørigt hensyn til de særlige forhold, som gør sig gældende for sektorprogrammer; understreger, at enhver ændring af programmets struktur, mål og støtteberettigede foranstaltninger skal afspejles på passende vis i overvågningsbestemmelserne i bilag I til præstationsforordningen som led i processen med at ændre og forhandle denne forordning.
12.	mener, at frigørelser af forskningsmidler bør genanvendes fuldt ud for at bidrage til at styrke Unionens forskningskapacitet uden kunstigt at begrænse beløbene, hvilket ikke er fastsat i finansforordningen[footnoteRef:2]; mener også, at tilbageførsler fra finansielle instrumenter fortsat bør være tilgængelige inden for Horisont Europa-programmet. [2:  Europa-Parlamentets og Rådets forordning (EU, Euratom) 2024/2509 af 23. september 2024 om de finansielle regler vedrørende Unionens almindelige budget (omarbejdning) (EUT L, 2024/2509, 26.9.2024, ELI: http://data.europa.eu/eli/reg/2024/2509/oj). ] 

Budgetudvalget fremsætter desuden inden for rammerne af sin budgetmæssige vurdering følgende ændringsforslag til udkastet til forslag:
[bookmark: _Hlk203492957]<RepeatBlock-Amend>
<Amend>Ændringsforslag		<NumAm>1</NumAm>
<DocAmend>Forslag til forordning</DocAmend>
<Article>Betragtning 34</Article>
	

	Kommissionens forslag
	Ændringsforslag

	(34)	Hvis EU-støtten under programmet skal ydes i form af en budgetgaranti eller et finansielt instrument, herunder ved kombination med ikketilbagebetalingspligtig støtte i en blandingsoperation, med undtagelse af finansielle instrumenter under EIC, ydes støtten udelukkende gennem ECF's InvestEU-instrument i overensstemmelse med de gældende regler for ECF's InvestEU-instrument. 
	34.	Hvis EU-støtten under programmet skal ydes i form af en budgetgaranti eller et finansielt instrument, herunder ved kombination med ikketilbagebetalingspligtig støtte i en blandingsoperation, med undtagelse af finansielle instrumenter under EIC, herunder Scaleup Europe-fonden, ydes støtten udelukkende gennem ECF's InvestEU-instrument i overensstemmelse med de gældende regler for ECF's InvestEU-instrument.


Or.<Original>{EN}en</Original>
</Amend>
<Amend>Ændringsforslag		<NumAm>2</NumAm>
<DocAmend>Forslag til forordning</DocAmend>
<Article>Betragtning 38 a (ny)</Article>
	

	Kommissionens forslag
	Ændringsforslag

	
	(38a)	Bestemmelserne i denne forordning og dens forvaltningsordninger bør bidrage til, at budgetmyndigheden træffer beslutninger korrekt, og til, at der føres passende parlamentarisk kontrol. Navnlig bør enhver specifikation af programmets indre struktur afspejles behørigt i budgetkontoplanen gennem indførelse af hertil svarende budgetposter.


Or.<Original>{EN}en</Original>
</Amend>

<Amend>Ændringsforslag		<NumAm>3</NumAm>

<DocAmend>Forslag til forordning</DocAmend>
<Article>Betragtning 38 b (ny)</Article>
	

	Kommissionens forslag
	Ændringsforslag

	
	(38b)	Virkningerne af denne forordning for Unionens budget er blevet vurderet+ i henhold til artikel 310, stk. 4, i traktaten om Den Europæiske Unions funktionsmåde. Der bør afsættes tilstrækkelige økonomiske og menneskelige ressourcer til gennemførelsen heraf, samtidig med at der tages højde for virkningen af finansieringen for andre EU-programmer eller -politikker, og foreneligheden med den flerårige finansielle ramme, ordningen for Unionens egne indtægter og den relevante interinstitutionelle aftale og de budgetprincipper, der er fastsat i Europa-Parlamentets og Rådets forordning (EU, Euratom) 2024/2509[1], sikres.

	
	____________________

	
	+ Pro memoria: budgetmæssig vurdering fra Budgetudvalget i Europa-Parlamentet om forslag til Europa-Parlamentets og Rådets forordning om oprettelse af Horisont Europa, rammeprogrammet for forskning og innovation, for perioden 2028-2034, om reglerne for deltagelse og formidling og om ophævelse af forordning (EU) 2021/695.

	
	[1] Europa-Parlamentets og Rådets forordning (EU, Euratom) 2024/2509 af 23. september 2024 om de finansielle regler vedrørende Unionens almindelige budget (EUT L, 2024/2509, 26.9.2024, ELI: http://data.europa.eu/eli/reg/2024/2509/oj).


Or.<Original>{EN}en</Original>
</Amend>
<Amend>Ændringsforslag		<NumAm>4</NumAm>
<DocAmend>Forslag til forordning</DocAmend>
<Article>Betragtning 38 c (ny)</Article>
	

	Kommissionens forslag
	Ændringsforslag

	
	(38c)	I overensstemmelse med finansforordningens artikel 15, stk. 3, genanvendes frigørelser af forskningsmidler til at bidrage til at styrke Unionens forskningskapacitet uden noget forebyggende loft, der begrænser budgetmyndigheden i den årlige budgetprocedure. 


Or.<Original>{EN}en</Original>
</Amend>
<Amend>Ændringsforslag		<NumAm>5</NumAm>
<DocAmend>Forslag til forordning</DocAmend>
<Article>Artikel 6 – stk. 1</Article>
	

	Kommissionens forslag
	Ændringsforslag

	1.	Den vejledende finansieringsramme for gennemførelsen af programmet i perioden 2028-2034 fastsættes til 175 002 000 000 EUR i løbende priser. 
	1.	Den vejledende finansieringsramme for gennemførelsen af programmet i perioden 2028-2034 fastsættes til [indsæt beløbet fra interimsbetænkningen om forslaget til den flerårige finansielle ramme for 2028-2034 (2025/0571R(APP)) i løbende priser og 2025-priser]. 


Or.<Original>{EN}en</Original>
</Amend>
<Amend>Ændringsforslag		<NumAm>6</NumAm>
<DocAmend>Forslag til forordning</DocAmend>
<Article>Artikel 10 – stk. 3</Article>
	

	Kommissionens forslag
	Ændringsforslag

	3.	Med undtagelse af finansielle instrumenter under EIC (fonden), hvor EU-støtte ydes i form af en budgetgaranti eller et finansielt instrument, herunder når den kombineres med ikketilbagebetalingspligtig støtte i en blandingsoperation, ydes den udelukkende gennem InvestEU-instrumentet under Den Europæiske Fond for Konkurrenceevne og gennemføres i overensstemmelse med de gældende regler for InvestEU-instrumentet under Den Europæiske Fond for Konkurrenceevne gennem de bidrags- eller garantiaftaler, der er indgået med henblik herpå. Hvis programmet gør brug af ECF-investeringsinstrumentet, skal det tage højde for hensættelserne til budgetgarantien og finansieringen til de finansielle instrumenter, herunder ved kombination med ikketilbagebetalingspligtig støtte i en blandingsoperation. 
	3.	Med undtagelse af finansielle instrumenter under EIC (fonden) – herunder
Scaleup Europe-Fonden – hvor EU-støtte ydes i form af en budgetgaranti eller et finansielt instrument, herunder når den kombineres med ikketilbagebetalingspligtig støtte i en blandingsoperation, ydes den udelukkende gennem InvestEU-instrumentet under Den Europæiske Fond for Konkurrenceevne og gennemføres i overensstemmelse med de gældende regler for InvestEU-instrumentet under Den Europæiske Fond for Konkurrenceevne gennem de bidrags- eller garantiaftaler, der er indgået med henblik herpå. Hvis programmet gør brug af ECF-investeringsinstrumentet, skal det tage højde for hensættelserne til budgetgarantien og finansieringen til de finansielle instrumenter, herunder ved kombination med ikketilbagebetalingspligtig støtte i en blandingsoperation, inden for det maksimale beløb for budgetgarantien, der er fastsat i ECF-forordningen. 


Or.<Original>{EN}en</Original>
</Amend>
<Amend>Ændringsforslag		<NumAm>7</NumAm>
<DocAmend>Forslag til forordning</DocAmend>
<Article>Artikel 7 – stk. 2 a (nyt)</Article>
	

	Kommissionens forslag
	Ændringsforslag

	
	2a.	[Fra den 1. januar 2028/programmets startdato] anvendes, uanset artikel 212, stk. 3, første, andet og fjerde afsnit, i forordning (EU, Euratom) 2024/2509, indtægter, tilbagebetalinger og inddrivelser fra finansielle instrumenter, der finansieres fra denne forordning og dens forgængere stillet til rådighed gennem Den Europæiske Fond for Konkurrenceevne, til at yde EU-støtte under Horisont Europa-programmet. Uanset artikel 21, stk. 3, litra f), og i overensstemmelse med artikel 21, stk. 5, i forordning (EU, Euratom) 2024/2509 udgør disse midler eksterne formålsbestemte indtægter til Horisont Europa-programmet. Indtægter, tilbagebetalinger og inddrivelser fra finansielle instrumenter, der gennemføres af EIC-Fonden, forbliver på EIC-Fondens balance.


Or.<Original>{EN}en</Original>
</Amend>
<Amend>Ændringsforslag		<NumAm>8</NumAm>
<DocAmend>Forslag til forordning</DocAmend>
<Article>Artikel 7 – stk. 2 b (nyt)</Article>
	

	Kommissionens forslag
	Ændringsforslag

	
	2b.	Forpligtelsesbevillinger svarende til det frigørelsesbeløb, der følger af manglende eller ufuldstændig gennemførelse af forskningsprojekter, stilles igen til rådighed for dette program i forbindelse med budgetproceduren og først og fremmest til samme mål.


Or.<Original>{EN}en</Original>
</Amend>
</RepeatBlock-Amend>

